40. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 408369 της 28 Δεκ. 1978/13 Ιαν.  1979 (ΦΕΚ Β΄ 15) Περί συστάσεως τριών (3) θέσεων οικονομολόγων με σύμβαση εργασίας Ιδ. Δικαίου σύμφωνα με το Νόμ. 623/77. Έχοντας υπόψη: 1.Το Νόμ. 400/76 «περί Υπουργικού Συμβουλίου και Υπουργείων». 2.Την παρ. 2 του άρθρ. 1 του Νόμ. 623/77 (ΦΕΚ 174/Α/77) «περί προσλήψεως προσωπικού επί σχέσει εργασίας Ιδ. Δικαίου δια τας ανάγκας του προγράμματος Δημοσίων Επενδύσεων και ρυθμίσεως θεμάτων δαπανών του προγράμματος». 3.Την αριθ. 759/5.7.78 απόφαση της Οικονομικής Επιτροπής με την οποία ενόψη της προσχωρήσεως της Χώρας μας στην ΕΟΚ, παρασχέθηκε στον Υπουργό Γεωργίας η εξουσιοδότηση για τον καθορισμό των προϋποθέσεων για την πρόσληψη του προσωπικού που είναι αναγκαίο για την εκτέλεση του έργου «Δοκιμαστική Εφαρμογή προτύπου σχεδίου προσανατολισμού της Ελληνικής γεωργίας με βάση το κοινοτικό καθεστώς». 4.Την τροποποίηση της ΣΑΕ 7882/78 με την οποία εγκρίνεται η διάθεση της πιστώσεως του έργου με αριθ. 7882073 για την εφαρμογή του ανωτέρω προτύπου σχεδίου. 5.Την Π.Υ.Σ. 77/78. 6.Την αριθ. 151/12.12.78 ΠΥΣ με την οποία εγκρίνεται η σύσταση 3 θέσεων Οικονομολόγων και η εν συνεχεία πλήρωση τούτων. 7.Το γεγονός ότι υπάρχει ανάγκη προσλήψεως των ανωτέρω μισθωτών, αποφασίζουμε: 1.Συστήνουμε 3 θέσεις οικονομολόγων με σχέση εργασίας Ιδιωτ. Δικαίου ορισμένου χρόνου για την εκτέλεση του έργου δοκιμαστική εφαρμογή προτύπου σχεδίου προσανατολισμού της Ελληνικής γεωργίας με βάση το κοινοτικό καθεστώς. 2.Η διάρκεια απασχολήσεως των ανωτέρω οικονομολόγων θα είναι 18μηνος, δυναμένη να παραταθεί μέχρι 3 χρόνια εφόσον το έργο ήθελε συνεχιστεί. Τα απαιτούμενα για την πρόσληψή τους προσόντα είναι: Πτυχίο Οικονομικού Τμήματος Νομ. Σχολών ή Ανωτάτης Σχολής Οικονομικών και Εμπορικών Επιστημών ή ισότιμο πτυχίο αντίστοιχων της αλλοδαπής και άρτια γνώση μιας των γλωσσών Αγγλικής ή Γαλλικής ή Γερμανικής ή Ιταλικής προσηκόντως αποδεικνυομένη. Σελ. 182,08(β) Τεύχος 761-Σελ. 30 Σαν πρόσθετο προσόν προσλήψεως ορίζεται διδακτορικό δίπλωμα της ίδιας επιστημονικής κατευθύνσεως. Πέραν των ανωτέρω τυπικών προσόντων πρέπει να έχουν: α)Συμπληρώσει τον 21ο έτος της ηλικίας τους και να μην έχουν υπερβεί το 45ο. β)Τα από τα άρθρ. 21, 22, 23, 24 και 25 του Π.Δ. 611/77 (ΦΕΚ 198/Α/78) προβλεπόμενα προσόντα. 3.Για την πρόσληψη του ανωτέρω προσωπικού ως και την αντικατάσταση των παραιτουμένων ή καθ’ οιονδήποτε τρόπο απομακρυνομένων, θα τηρείται η διαδικασία της αριθ. 377747/70 (ΦΕΚ 837/Β/70) κοινής Υπ. αποφάσεως, ή όπως αυτή ήθελε τυχόν αντικατασταθεί ή τροποποιηθεί μεταγενέστερα. 4.Το προσωπικό αυτό θα αμείβεται με τις αποδοχές που προβλέπονται εκάστοτε, για την ειδικότητά του από τις κοινές Υπουργικές αποφάσεις που εκδίδονται σύμφωνα με το Ν.Δ. 1198/72. 5.Οι αποδοχές και λοιπές απολαυές και αποζημιώσεις του από την παρούσα απόφασή μας προβλεπομένων προσωπικού θα βαρύνουν τον προϋπολογισμό Δημοσίων Επενδύσεων τροπ. 4 της ΣΑΕ 7882/78 έργο 7882073. Η απόφαση αυτή να δημοσιευθεί στην Εφημερίδα της Κυβερνήσεως. 